मप्र में मैच के दौरान नहीं कटेगी बिजली  
मध्य प्रदेश सरकार ने विश्व कप के सेमीफाइनल मैच के दौरान बिजली कटौती न करने का निर्णय लेते हुए एक हजार मेगावाट बिजली की अतिरिक्त खरीदारी की है।
मध्य प्रदेश सरकार ने विश्व कप के सेमीफाइनल मैच के दौरान बिजली कटौती न करने का निर्णय लेते हुए एक हजार मेगावाट बिजली की अतिरिक्त खरीदारी की है। इतना ही नहीं सरकारी दफ्तरों में आधे दिन की छुट्टी घोषित कर दी गई है।  विश्वकप का सेमीफाइनल मैच बुधवार को मोहाली में भारत व पाकिस्तान के बीच खेला जाने वाला है। प्रदेश के मुख्यमंत्री शिवराज सिंह चौहान ने कहा है कि हर कोई इस मैच को देखना चाहता है।  उनके इस मैच के रोमांच में बिजली बाधक न बने इसलिए दोपहर 2 बजे से रात 11 बजे तक प्रदेश में बिजली की कटौती नहीं होगी। इतना ही नहीं बिजली निर्बाध रूप से मिले इसके लिए राज्य सरकार ने एक हजार मेगावाट बिजली खरीदी है।  उन्होंने आगे बताया कि सरकारी कर्मचारी व अधिकारी भी इस मैच का आंनद लें तथा भारत को जीतते हुए देखें इसके लिए सरकार ने आधे दिन का अवकाश घोषित किया है, इस अवधि में कोषागारों में काम जारी रहेगा। गौरतलब है कि विधानसभा की कार्यवाही भी भोजनावकाश के बाद नहीं चलेगी।